DENNE FILM BYGGER PÅ EN VIRKELIG HISTORIE
Hele livet handler om at finde hjem.
Sælgere, sekretærer, biavlere sabelslugere, os alle sammen...
Alle de rastløse hjerter i verden prøver at finde en vej hjem.
Det er svært at beskrive, hvordan jeg havde det.
Forestil dig, at du i dagevis vader i en snestorm. Du er gået i ring.
Dine bens tyngde i snedriverne. Dine råb, der forsvinder i vinden...
Hvor lille du kan føle dig. Hvor langt der kan være hjem.
Hjemme.
Ifølge ordbogen er det der, man stammer fra og der, man skal hen.
Og uvejret? Uvejret var inde i mit hoved.
Dante skrev: "Midt på livets rejse befandt jeg mig i en mørk skov."
"For jeg var faret vild."
"Siden fandt jeg den rette vej på det mest usandsynlige sted."
FAIRFAX HOSPITAL PSYKIATRISK AFDELING, 1969
- Hvor mange fingre kan du se? - Din skøre...
- Lad være at komme snigende. - Hvor mange?
- Fire. - Fire? Endnu en torsk.
Du kommer til at få det skønt her.
Her er en ny. Hunter Adams. Han er her frivilligt. Selvmordstanker.
Rudy! Hva' så, du gamle?
Han har ikke været ude af sengen i tre uger.
Hvis han skal bruge et bækken, er de på toilettet. Vækning kl. 7.
Er det muligt at få eneværelse?
Ja! Bed portieren om en suite med udsigt over springvandet.
Nej, havudsigten er bedre. Se at få noget søvn.
- Dav. - Davs...
Du... Du er mere lodden end min forrige værelseskammerat.
Så kan jeg bedre holde varmen.
- Hvad? - Få dem væk!
- Slap af. - Din forræder!
Du lukkede dem ind, da du åbnede døren!
Hvem?
Vi har brug for hjælp!
Nej, nej, nej! De får fat i mig! De hopper på mig!
I må ikke lade egernerne tage mig!
- Det var et egernbid! - Egern?
Far døde, da jeg var ni.
Han var i hæren. Han var sjældent hjemme.
To uger før han døde...
...fortalte han, at det var, som om han mistede sin sjæl i Koreakrigen.
Jeg havde altid troet, at det var min skyld.
Jeg er flyttet syv gange i løbet af det sidste år.
Jeg har haft adskillige jobs.
Der var ikke rigtig noget, der duede. Jeg duede ikke rigtig.
- Hvordan tog du din fars død? - Det ved jeg ikke. Jeg var ni.
Det var, som om der pludselig var afstand -
- mellem én og resten af verden. Jeg så mig omkring -
- og opdagede, at livet gik sin vante gang...
Men det var ikke, som det havde været.
Min onkel hjalp. Han kom på besøg. Han lyttede i det mindste.
Og jeg tænkte:
Hvis jeg satte ild til mine prutter, fløj jeg nok til Månen eller Ur-anus.
Eller også kunne jeg bruge mit lem som kængurustylte og hoppe rundt.
Hvabehar? Ja, udmærket.
Du gør fremskridt, Hunter. Vi ses i gruppeterapien.
Tak.
Fire! Fire!
Fire!
I er jo vanvittige! Vanvittige! Fire!
Arthur Mendelson.
- Den Arthur Mendelson? - Manden bag Beaton Industries.
Han var en af vor tids mest opfindsomme hoveder.
Nu kan han ikke engang tælle vinduerne.
Hvad skete der? Hvorfor er han her?
"Genisyndrom."
Han gravede hele tiden ned i menneskets kreative potentiale.
Han gravede vist lidt for dybt.
- Hvorfor mødes vi herinde? - Så kan Rudy også være med.
- Her er klaustrofobisk. - Ellers nogen?
Han har vist et spørgsmål.
Kan du lide at gøre grin med folks skavanker?
Måske har han et spørgsmål.
- Han har en katatonisk psykose. - Måske vil han deltage.
- Måske har han et spørgsmål. - Måske ved han, hvorfor vi er her.
Måske ved Beenie mere, end vi tror.
- Du, Beenie? Hvor ligger himlen? - Så er det godt, Hunter!
Hvor meget højere er Wilt Chamberlain end dig? Netop!
- Hvor er loftet? - Hold så op!
- Hvor flyver fuglene, Beenie? - Hvordan siger man dav til Hitler?
Beenie, hvordan siger Hitler dav?
Hvordan undersøger man, om en elefant har brok?
Hvem ville vinde en "stirre konkurrence"? Beenie!
- Hvem har slået en prut? - Beenie!
Hvem kan lide at onanere?
Hvordan rækker en enarmet mand begge arme i vejret?
Arigato, Beenie! Farvel, Beenie.
Det var virkelig god terapi.
Kan jeg komme ind?
Hvis du sætter det ene fodrodsben foran det andet -
- så skal det nok gå.
Hvis det var en avisartikel -
- ville overskriften lyde: "Halvhjerne træder ind på værelse."
Det med fingrene... hvad går det ud på?
Nå, endnu en af de kloge unge fyre, der altid har svar på alt, ikke sandt?
Velkommen til den virkelige verden.
Hvor mange kan du se?
- Der er fire fingre. - Nej, nej! Se på mig.
Du fokuserer på problemet. Derfor kan du ikke se løsningen.
Man må aldrig fokusere på problemet. Se på mig.
Hvor mange kan du se?
Se forbi fingrene. Hvor mange kan du se?
- Otte. - Otte. Ja. Otte er et godt svar.
Se det, ingen andre ser. Se det, andre vælger ikke at se -
- på grund af frygt, konformitet og dovenskab.
Se verden med nye øjne hver eneste dag. Du er godt på vej.
Hvis du ikke kunne se andet her end en bitter gammel tosse -
- ville du slet ikke være kommet herind.
Hvad ser du, når du kigger på mig?
Du reparerede min kop.
Vi ses... Patch.
Hold op, Rudy! Du ødelægger min søvnrytme.
Du bliver blind. Hold nu op.
- Jeg skal på toilettet. - Så gå. Det er lige derovre.
- Ja, men... - Hvad? Egernerne? Hvor mange?
Kun et.
Tør du ikke gå på toilettet på grund af ét egern?
Han henter bare de andre.
Det er da fuldstændig lige meget! Det er egern!
Egern, Rudy. Det er nogle af verdens sødeste dyr.
Nej!
På listen over fjendtlige rovdyr står de lige over kyllinger og snegle.
- Er de ude efter dine nødder? - Tror du?
Rudy! Jeg skal nok følge dig derover.
- Stå stille. - Et til?
For enden af din seng på fodgærdet.
Pas på. Det springer.
Der er et! For enden af sengen! Der er et til deroppe!
Bagved døren! Ved døren!
Det kommer ud af toilettet! Toilettet!
Æd bly, skadedyr!
- På din skulder! - Få det væk!
Vi må have forstærkninger. I dækning!
Ned på gulvet!
Ned med dig!
De er væk. Jeg tror godt, du kan gå derud nu.
Det er for farligt.
Ikke, når man har... den her!
En bazooka.
Lad den.
Så er det nu!
- Jeg vil gerne udskrives. - Det taler vi om, når du har en tid.
Jeg rejser.
- Har du overvejet, hvad du så vil? - Jeg vil hjælpe folk.
I går aftes nåede jeg ind til et andet menneske.
Jeg vil studere mennesker og hjælpe dem med deres problemer.
- Det er det, jeg gør. - De er elendig. De ser ikke på folk.
- Jeg vil virkelig lytte til folk. - Jeg mener ikke, du bør udskrives.
Jeg behøver ingen tilladelse. Jeg lod mig indlægge frivilligt.
Hunter... Jeg advarer dig.
Jeg skriver: "MLV" i journalen. Du forlod os "mod lægens vilje".
Og jeg skriver: "DVJSP"... "Det vil jeg skide på."
Og jeg hedder Patch.
2 ÅR SENERE
VIRGINIAS MEDICINSKE FAKULTET
- Davs. Dejligt værelse. - Kan jeg gøre noget for dig?
Ja, lidt fodmassage ville gøre godt.
- Hvad laver du her? - Vi skal dele værelse.
Ikke for at være grov, men er du ikke lidt for gammel til at studere?
Babe Ruth var 39, da han begyndte hos Yankee’s.
Nej.
Men jeg kunne godt bruge sådan et eksempel. Finder du et, så sig til.
Patch Adams.
Mitch Roman. Universitetet i Georgetown.
Jeg fik Thompsons videnskabelige stipendium.
Emerson grundskole. Jeg tegnede en kanin og fik to hønseringe.
Nu går jeg derover.
"Forvold ikke skade."
Hvad indebærer denne grundregel i medicin?
En ærefrygtindgydende mulighed.
Muligheden for at forvolde skade. Hvem giver Dem denne mulighed?
Patienten.
En patient opsøger Dem, lammet af rædsel -
- giver Dem en kniv og siger: "Skær mig op." Hvorfor?
Fordi han stoler på Dem.
Han viser Dem et barns tillid. Han har tillid til -
- at De ikke forvolder skade.
Den sørgelige kendsgerning er, at mennesker ikke fortjener tillid.
Mennesker lyver, springer over, hvor gærdet er lavest, taber modet -
- begår fejltagelser.
Ingen rationel patient stoler på et menneske. Og sådan skal det være!
Det er vores mission -
- at piske menneskeligheden ud af Dem og gøre Dem til noget bedre!
Vi vil gøre Dem til læger.
To års studier. Jeg troede, vi kom til at se mere til patienterne.
Hej. Jeg hedder Patch.
Det var en hilsen, hvor den ene røber sit prædikat -
- som et tegn på venskab.
Lebbe, møgkælling, dum sild. Vælg det, der frastøder dig mest.
Gider du sige videre, at jeg ikke er her for at flirte? Jeg vil studere.
- Tak. - Jeg troede, jeg havde problemer!
Du har lige mødt din overmand. Patch Adams.
- Truman Schiff. - Rart at møde dig, Truman.
Må jeg invitere dig ud?
Må jeg spørge dig om noget?
- Hoppede du på dekanens ævl? - Hvad mener du?
Alt hans sergentpjat. "Vi gør jer medicinsnothvalpe til læger!"
"Tyve armbøjninger!" Man skulle tro, vi var læderhalse.
Vi ser ikke en patient før tredje år.
- Det er ren udenadslære... - Hamburger?
Stil den på tyktarmen. Der ender den alligevel.
- Hvorfor vil du være læge? - Jeg vil hjælpe... Nå ind til folk.
Han behandler folk. Men han taler også med dem og giver dem håb.
Sindets udvikling har altid fascineret mig.
- Neurontræning. - Først er vi åbne og spontane.
Vi er individualister, men med tiden formes vi af betingede reflekser.
Man kan ændre betingede reflekser ved at ændre vilkårene.
Ændre rammerne. Lad mig demonstrere det.
Vi kalder det "Davs-eksperimentet". Vi skal bryde mønsteret -
- ved at ændre rammerne, og derved fremkalde en ny reaktion.
- Davs. - Dav.
"Davs" er en betinget refleks.
- Jeg nåede ind til hende. - Du skræmte hende.
Vent og se.
- Du er skør. - Et smil.
Ti sekunder. Sejr! Der er mere endnu. Kom, min ven.
Halløj! Reaktionstiden bliver kortere.
I går ringede jeg til tolv tilfældige folk. Jeg talte med en fyr i tre timer.
Det beviser bare, du er bindegal.
Hvad er forskellen på læger og forskere? Du skal ikke sige lønnen.
Mennesker. Vi bliver læger, så vi kan hjælpe mennesker.
- Jeg vil være børnelæge. - Små mennesker.
Men vi skal lære at behandle både patient og sygdom.
Derfor skal vi dykke ned i folk... vade ud i menneskehavet.
Festsal 7, ovenpå. Er I med i Kødpakkerforbundet?
- Ja. - Lige op ad trappen.
- Har en kylling læber? - Det kan I se deroppe.
Vi kridter skinkerne!
VELKOMMEN, KØDHOVEDER
I New Zealand har de fundet noget nyt at bruge får til.
Uld!
Hvor er du sjov! Jeg dør af grin! Jeg elsker dig!
Du kender den vel? Kom her med dig!
Kom mæææhhh dig! Det er en gedejoke!
MØD FRØKEN KØD
På jeres bøffer! Parat? Nu!
Flæskepakkere, kødhakkere...
...oksespeditører.
Slå kødflapperne ud!
Vi kødpakkere har fået på puklen i årevis!
Vi vil alle sammen være verdens bedste kødpakkere!
For jeg er stolt af min pølse!
Og I er stolte af jeres!
Ryg den, stryg den og skyd den af!
Der er dem, der vil have kylling.
Der er dem, der vil have fisk.
Men nu skal der ko på bordet!
Spis ko!
Tak.
Hvad er der?
Hvad er forskellen på førsteårs og tredjeårs medicinstuderende?
Her har vi en kronisk sukkersyge, der har påvirket blodomløbet.
Som I kan se, er det diabetiske sår med ødemer -
- og symptomer på koldbrand.
- Knoglemarvsbetændelse? - Næppe. Men vi er ikke sikre.
Behandling?
Overvej antibiotika, muligvis amputation.
Hvad hedder hun?
Jeg spekulerede bare på, hvad patienten hed.
- Marjorie. - Hej, Marjorie.
Tak. Lad os komme videre.
- Hvad laver du? - Fortsætter eksperimentet.
Vi bliver smidt ud herfra!
Jeg kan ikke holde ham ud! Han skal ikke tale sådan til mig!
Nej... Men hvor godt ville dit humør være? Kan jeg hjælpe dig?
Vi ses i klubben.
Alle tiders. Vi kan jo gå de sidste ni huller.
Davs. Jeg hedder Patch. Jeg læser medicin her.
Altså ikke her, men... I ved.
Se, Judy. Endnu en kommende chef.
- Det ville jeg nu ikke sige. - Du tror måske, jeg overdriver.
Men om fem år er du så højrøvet -
- at du kan fylde en hel tagrende med lort. Ja, hvorfor ikke?
Det er kun nu, jeg er mere end ham. Det er bare om at nyde det.
- Hvem er det, der er derinde? - Han flår hovedet af dig.
- Mr. Davis. Kræft i bugspytkirtel. - Hvor længe har han igen?
Længere end dig, hvis du går derind. Så hold dig væk.
Ja, frøken. Tak.
Hvor længe har du læst?
Hej.
- Hvad hedder du? - Cameron.
Hej, Cameron. Jeg hedder Patch.
Jeg er lidt forkølet.
Er min næse rød? Nå ja! Den er rød.
Hvad er det? Ved du det ikke? Lad os finde ud af det.
Taxi! Så er det din tur.
Den virker.
Bi-kys.
- Hej. - Må jeg sætte mig ned?
Davs, venner. Pas på!
Hvad foregår der her?
Læg jer ned! Kan I så komme i seng!
- Jeg har forhørt mig om dig, Hunter. - Patch.
Hunter, Dr. Prack var en af mine kolleger. Han siger, du er genial -
- men du tror, reglerne ikke gælder for dig.
Ikke alle reglerne. Den gyldne regel gælder for alle. Synes De ikke?
Jeg hører også, at du brænder efter at blive læge, Hunter.
Patch.
Lidenskab gør ikke folk til læger, Hunter.
Jeg gør folk til læger. Forstået?
- Forstået. - Godt.
Medicinstuderende har ikke kontakt med patienterne før det tredje år.
Vores fremgangsmåde er et resultat af flere hundrede års erfaring.
Det hele har en årsag.
Det er mit hospital.
Jeg ved alt om, hvad der foregår.
Alt.
- Deviation af tungen. - Problemer med en kranial nerve.
- Højre side. 10. nerve. - 12. nerve.
Milliarderne til forsikringer mod lægesjusk burde gå til patienterne.
Har I mødt Carin Fisher?
Jeg inviterede hende med i studiegruppen.
- Carin, hvorfor vil du være læge? - Vi har travlt.
- Det var bare et spørgsmål. - Det står ikke her i oversigten.
- Hvilken side er I på? - 1432. Deviation af tungen.
Vi burde omgås patienter.
Vi studerer for at lære nok til at hjælpe dem.
Adelane, du spilder din tid. Tror du ikke, jeg har gennemskuet dig?
Du tror, du er hævet over systemet. Du er bare en provo -
- der generer alle autoriteter for at takle din usikkerhed.
Asocial personlighed. Aha...
Det er ikke sjovt. Kloge folk dumper konstant.
Statistisk set burde en af os fem dumpe.
Jeg har et spørgsmål til.
Hvorfor benævnes patienter ved deres sygdom?
"Den interessante kræftpatient."
- For at undgå følelser. - Hvorfor?
Og ham, der dumper, er...
Hvis en læge føler noget for en patient, eksploderer han så?
Nej. Hvem har fundet på de regler?
Jeg har ikke tid til det her. Beklager.
Farvel.
- Jeg ville ikke afbryde dine studier. - Gå med dig!
- Medicin er ikke kun udenadslære. - Jeg vil bare bestå biologiprøven.
- Jeg har læst bogen. - Hele bogen?
Ja. Nu læser jeg Whitman.
Der er 20% rabat på "Leaves of Grass".
- Jeg vil ikke have Whitman. - Det er gensidigt. Han var bøsse.
Men han var også sygeplejer under borgerkrigen.
"Til fods og let om hjertet tager jeg til..."
Jeg ved ikke, om du har bemærket det.
Men på et hold med 163 studerende er der otte kvinder.
Jeg har knoklet for at nå hertil, og jeg knokler for at blive.
Jeg vil ikke dumpe på grund af dine teorier.
Jeg læser medicin. Punktum. Nu må du have mig undskyldt.
Jeg tror, der er en, der flygter fra noget.
Kan det ikke tænkes, at jeg flygter fra dig?
Hej.
Flot. Virkelig flot.
Ser jeg tynd ud? Jeg prøver at tabe mig. Er det for meget?
Jeg har knogle på.
Jeg er en knogle.
Kannibaler, denne vej! Der er kannibalfest herovre!
Jeg ved ikke, hvad der er galt. Jeg prøver at få skidtet til at virke...
Men jeres fjernsyn er gået i stykker.
Jeg er betjent Bulderbasse.
Jeg er kommet for at tale om sovesyge. Sovesyge...
Klovnesalut! Godt!
Bredt ansigt!
Pruttefjæs!
Hospitalet skal nok dække alle jeres udgifter. Flere spørgsmål?
Jeg hedder Doktor... Phil.
Jeg er din kirurg. Nå, der er du jo.
Så skal der festes!
Man skal ikke tro alt, man læser. Du havde slet ikke brug for os.
Det er jo ikke 98, men jeg hænger da på.
Undskyld.
Det ødelægger mit syn på dig. Det var lettere at tro, du var idiot.
Jeg kan nå det endnu!
Jeg læser natten lang og kan dårlig nok følge med.
Nu skal du se noget fantastisk.
En tarmskyller?
Når dette stykke gummi påføres ansigtet -
- kan det gøre andre i godt humør. Selv en syg patient.
- Det er nok sjovt for børn. - Nej, for hvem som helst.
Patienterne betror sig til mig og fortæller om deres drømme.
Hvis man rammer plet, bliver de glade et kort øjeblik.
De tænker ikke på smerten. De kan ikke engang mærke den.
Prøv. Prøv den på og hjælp mig.
Kom nu. Hvis du ikke griner, ser du den aldrig mere.
Men hvis du griner, skal du hjælpe mig.
Prøv den nu.
- Du sagde ikke noget om et spejl. - Hvem synes du selv, du ligner?
Karl Malden?
- Du snød. - Nu kan du godt tage den af.
Hvad skal jeg gøre for dig?
Klar?
Dumbo kommer!
En løve!
Dræberpudlen! Rabies-aben!
- Hvad var det? - Ikke noget.
- Skal jeg se efter? - Jeg sagde jo, det ikke er noget.
Tillykke, Jackie. Du har skudt alle balloner herfra og til Timbuktu.
Det var utroligt, Patch. Næsten lige så godt som den ægte vare.
En sidste safari. Det var det eneste, jeg drømte om.
Tak, Truman. Jer begge to.
Det var vidunderligt. Det er længe siden...
Hvad med dig? Hvad drømmer du om?
Da jeg var en lille pige... Når min mor kogte spaghetti -
- så lod hun mig stikke hånden ned i gryden og røre ved nudlerne.
Jeg har altid drømt om at være i et svømmebassin fuld af nudler.
Fra væg til væg og fra bund til top.
Et helt bassin fuld af nudler.
Hvad med pudler?
Tapperhedsmedaljen går til Truman Schiff og hans røde mærke!
Lokaliseret over mit næseben, ved siden af min...
Glabella!
Godnat, Truman.
Mit mærke og jeg har en læseaftale -
- med brystkassens autonome nerver.
- Husk circulus arteriosus cerebri. - Held og lykke.
Vores næste pris, i den store puddeltrænertraditon...
Okay. Det var virkelig sødt af dig.
- Var det en istap, der faldt af? - Er du aldrig alvorlig?
Nej. Det har jeg prøvet. Det duede ikke.
- Jeg må hjem til brystkassen. - Jeg er varm på dig.
Tænk, at jeg bare sagde det!
Tak, fordi du tog mig med. Jeg morede mig faktisk.
- Godnat. - Vent lidt.
Du sagde ikke: "Aldrig i livet. Hellere få det hvide snit af en spedalsk."
- Det må betyde noget. - Måske var jeg bare høflig.
Du er ikke høflig. Du er grov. Af og til er du en rigtig mær.
Godnat.
- Er du læge? - Nej, medicinstuderende.
Men hvis jeg kan hjælpe dig...
- Vil du hjælpe? - Ja. Hvad skal jeg gøre?
Du skal ikke lade dit frelste pis gå ud over mig!
Skrid! Du kan ikke hjælpe med en skid!
Kom så, cowboy!
Jeg overgiver mig! Jeg fortæller det hele!
Hvad er det, De foretager Dem?
Vi morer os bare lidt.
Det er bevist, at latter øger endorfinproduktionen.
Det giver mere ilt til blodet, øger hjerteslagene -
- og mindsker blodtrykket, hvilket har positiv effekt på hjertet -
- og desuden styrker immunforsvaret.
Kvik klovn, ikke?
Mr. Adams.
Da jeg sagde, jeg kendte Dr. Prack, fik De så det indtryk -
- at jeg er en slapsvans ligesom ham? Tag kitlen af.
Jeg har sagt, De ikke må omgås patienter før tredje år.
- Det er venner. - Hvad vil De her?
Hvis De vil være klovn, så find et cirkus.
Patienterne har ikke brug for klovner eller venner. De har brug for læger.
- Hold Dem væk herfra. - Hvad, hvis jeg kommer i fritiden?
Ja, apropos Deres fritid...
Vi har hørt, at vi måske bør se nærmere på Deres karakterer.
- Påstår De, jeg snyder? - De får topkarakterer uden at læse.
- Det er jo latterligt! - De medstuderende er ikke enige.
Hvem?
Jeg advarer Dem. Hold Dem væk herfra.
Du har sagt, jeg snød! Jeg ved, det var dig. Hvorfor?
Årh hold op. Jeg ved, hvor meget du læser, eller ikke læser -
- og du klarer dig bedre end mig. Ærlig talt!
Dit arrogante røvhul! Hvem har udnævnt dig til medicinens vogter?
Er det, fordi din far og hans far var læge?
Netop. Jeg fik det ind med modermælken.
Jeg ved, hvad det vil sige at se døende folk i øjnene -
- og gå hjem og spise middag. Du har ikke det, der skal til.
- Bare sig, du ikke kan lide mig. - Jeg kan ikke lide dig!
Hvorfor ikke? Du er et røvhul, og jeg kan godt lide dig.
Fordi du håner min indsats! Jeg vil være læge!
Det er ikke for sjov! Det er ikke nogen leg!
Det er alvor! Jeg har anlæg for at blive en fremragende læge.
- Men det har sin pris at blive bedre. - Bedre end mig?
Jeg vil redde liv, der ellers ikke kunne reddes.
Jeg kunne også grine af det hele. Men jeg vil hellere lære.
For så er jeg bedre rustet til at handle rigtigt og redde et liv.
Er jeg et røvhul? Det er meget muligt. Men spørg de døende -
- om de vil have hjælp af et røvhul eller af en børnehavepædagog.
Når tiden er inde, foretrækker jeg røvhullet.
Og det gør du også.
Jeg glemmer, hvor ung du er.
Du tror, at man skal være et røvhul for at få tingene gjort.
Jeg går til lægekommissionen.
Det må være en menneskeret at kunne besøge de syge.
- Hvorfor siger du ikke noget? - Undskyld, Patch.
Walcott har måske fat i noget. Det er et hospital. Folk lider og dør.
Vi skal alle sammen dø. Vores opgave er at forbedre folks helbred.
Det vil sige øge livskvaliteten. Ikke bare udsætte døden.
Uanset hvad... For din egen skyld -
- burde du nok holde lav profil et stykke tid.
Måske har du ret.
En lille forsmag på det, der venter.
- Sygeplejerske... - Døden: At dø...
...udånde, gå bort, forsvinde, hensygne...
...blive jordejer, stille træskoene, uddø.
Tæppefald, kreperet, kradset af, krakeleret og kaput.
Død som et ligkistesøm. Død som en sild. Stendød.
Det sidste åndedrag. Hedengangen. Den store søvn.
Guds måde at sige: "Slap af!"
Melde pas.
- At frigøre sig. - Gå til de evige jagtmarker.
Blinke usædvanligt længe.
At være åndeløs.
- At være den store rådne mand. - Ormebuffet.
- Tage billetten. - Snuppe harpen.
Hvis vi begraver dig med røven opad, har jeg et cykelstativ.
Og ud af bås nummer 9 kommer morfinrytteren!
Lad os tjekke fødegangen. Der er fandeme hul igennem.
Vi kan se, at glaslegemet består af gennemsigtig gele -
- med en maske af kollagen fibre. Lys, tak.
Før vi holder inde, har dekan Walcott en meddelelse.
Han skal have en kønsskifteoperation.
På mandag er hospitalet vært for et medicinseminar -
- for Gynækologsammenslutningen.
- Jeg skaffer strippere. - Det skal foregå med værdighed.
Jeg har traditionen tro valgt en fremragende studerende -
- til at lede velkomstkomiteen. Det er tidskrævende -
- og jeg vil ikke belaste en svagere elev.
I år har jeg valgt Hunter Adams.
Hunter... Der ligger en liste med instrukser på mit kontor.
Og auditoriet trænger til en hovedrengøring.
Hørte I ham? "På en passende, værdig måde."
Jeg er en stor læge! Forgud mig! Spred benene for mig!
Hvem vover en rejsning?
Måske skulle vi lave noget fra det vilde vesten.
Noget med stigbøjler.
Og et stort banner: "Halløj, gynoer!"
- "Det er mig en glæde at føde jer!" - Hvorfor ikke bare gøre det?
- Hvad mener du? - Følge bogen og få en eksamen.
Hvis der er nogen, der ikke vil være med til det her, så bare gå.
Nå.
Fint nok.
Lige til tiden. Godmorgen, Doktor.
Velkommen til universitetet.
Jeg tror, De vil finde vore faciliteter perfekte til formålet.
Det hele står klar i auditoriet. Vær venlig at følge med.
VELKOMMEN, GYNOER KAFFE OG MODERKAGE
Velkommen, koldhåndede væsener. Det er en ære at møde en flok -
- der har berørt så mange kvinder!
Kom indenfor! Pas på. Her er lidt glat.
Og hvis De tror, der er varmt derude...
Kom så!
Send ham ind på mit kontor nu!
D'herrer, det er denne vej.
- Ville De tale med mig? - Du kan godt forsvinde.
Fra dette fakultet.
Fjern dine ting og forlad området.
Hvorfor? Fordi jeg bad nogle læger om at have lidt selvironi?
Jeg har skam humoristisk sans, Hunter.
Jeg synes, det er hylende morsomt -
- at du har givet mig et påskud til at kyle dig ud.
Hvorfor føler De Dem truet af mig?
Du vil trække os ned på patienternes niveau.
Du vil ofre objektiviteten til fordel for idealer om kammeratskab -
- så du kan bearbejde dine mindreværdskomplekser!
Det, du har gjort i dag, er utilgiveligt.
Du har latterliggjort vore fremtrædende gæster.
Og hvis du tror, at jeg vil tolerere din vulgære respektløshed...
Hvad griner du ad? Er det hele en stor spøg for dig?
Skrub så af med dig!
Mangel på respekt for skolens ordensreglement. Og jeg har hørt -
- om forsøget på at tage godt imod gynækologerne. Hvad nu?
Jeg vil have min eksamen. Dekan Walcott er imod det.
Men mine karakterer er langt over middel. Jeg vil bestå og blive læge.
Lad mig tale rent ud af posen.
Jeg styrer hospitalet og medicinfakultet.
Jeg må stole på mine ansatte. Ellers bliver deres liv et helvede.
Og så bliver mit liv også et helvede. Er du med?
Dekan Walcott er røvirriterende...
Men han holder mig ajour med, hvad der foregår.
Jeg ville aldrig tro en studerende frem for ham.
Men jeg har også en kilde, der fortæller, at dine narrestreger -
- har forbedret patienternes livskvalitet. Der er mindre brok -
- mindre medicinforbrug, og ham på stue 305 -
- har ikke kastet bækkenet i hovedet på sygeplejersken i en uge.
Så fra nu af holder du dig væk fra hospitalet -
- medmindre det er meningen, du skal være der.
Og du holder dig fra dekan Walcott.
Javel. Går jeg her så stadig?
Du skal ikke føle dig alt for sikker. Bare lad være med at kvaje dig.
Kom ind!
Hallo? Patch?
Velkommen.
- Skal vi ikke forberede os? - Vi studerer cellebiologi.
- Hvor er du? - Et eller andet sted.
- Tillykke med fødselsdagen! - Det er for meget! Hvor er han?
- Jeg har lige set ham. - Hvor er han, Truman?
Patch?
"Jeg elsker dig ikke, som var du en rose eller en topas."
"Eller den pil af nelliker, en ild udspyr."
"Jeg elsker dig som mørke ting skal elskes mellem skyggen og sjælen."
- Vi læser det færdigt senere. - Hvad fanden foregår der? Hunter?
Svar mig! Hold op med at grine. Truman, jeg har set dig.
Hvem fanden er I? Pis!
Min ankel! Få fat i nogen.
Hallo? Min ankel!
Du kunne da bare have inviteret mig ud.
Hvem har sagt, jeg vil invitere dig ud?
- Jeg har hørt noget om dig. - At jeg var indlagt?
- Er det sandt? - Jeg prøvede at begå selvmord.
Den lukkede afdeling er det bedste, der er hændt mig.
- Hvordan hjalp lægerne dig? - Lægerne hjalp mig ikke.
Det gjorde patienterne.
Når jeg hjalp dem, kunne jeg glemme mine egne problemer.
Og det gjorde jeg. Jeg hjalp virkelig nogle af dem.
Det var en utrolig følelse, Carin.
En af patienterne hed Rudy.
Jeg hjalp ham, så han kunne tisse.
For første gang i mit liv glemte jeg mine egne problemer.
Det var en fantastisk rus.
Hvad er der?
Det er bare...
Tænk, at du gjorde det her for mig efter min behandling af dig.
Ingen har gjort sådan noget for mig før.
Tusind tak.
Godnat.
Det er ikke en god nat. Det er en fantastisk nat!
Ikke også?
Hej. Jeg er Johannes Døberen.
Jeg har prøvet at få fat i dig.
Jeg elsker dig, skat.
Hej, Bill.
Turkis klæder dig.
Du behøver ikke sige noget. Jeg ved, jeg ser godt ud.
Mine drenge...
Mine drenge er vidunderlige, ikke? Så du mine drenge?
Hun er nu heller ikke værst. Når du er væk, må jeg så?
Du bliver min død, Patch.
Syng den der åndssvage sang for mig.
Vi ses, Bill.
Mit barn!
Hvis De udfylder papirerne, kan De se hende om lidt.
- Hvad foregår der? - En spritbilist dræbte mand og søn.
Datterens tilstand er kritisk.
Papirerne skal udfyldes. De kan få hende at se om lidt.
Mit barn!
- Måske kan du forklare det? - Sådan er reglerne.
En kvinde bør ikke udfylde papirer, mens hendes barn ligger for døden.
Jeg kom med blindtarmsbetændelse men uden sygesikringsbevis.
Så sendte de mig hjem. De ville blæse på min blindtarm.
Mit antibiotika koster mig 100 dollars om måneden.
Jeg betalte 250 dollars for at få at vide, at anklen var forstuvet.
Staten bør betale folks sygeforsikring.
Forsikringsselskaberne er skyld i de høje priser.
- Hvad fanden stiller man op? - Man passer bedre på anklen.
- Patch? - Vent.
Der var den! Jeg må ringe til Carin.
- Må jeg låne det her? - Ja...
- Hvad ser du? - Klokken er mange.
- Persille. Og et horn. - Nej.
Se forbi tingene. Se gennem den.
Lad dem blive sløret. Hvad er det første, du kan se?
Noget med en næse.
Forestil dig, det er en bygning med en næse. Et gratis hospital.
Et gratis hospital? Må jeg gå i seng igen?
Nej! Jeg er sprængfyldt af idéer.
Det bliver det første sjove hospital i verden.
En formløs bygning med rutschebaner og hemmelige gange.
Jeg kan ikke følge med.
Vi bruger humor til at helbrede.
Læger og patienter skal arbejde sammen. Ingen titler. Ingen chefer.
Folk vil strømme til for at opfylde deres drøm om at hjælpe andre.
Glæde skal fylde vores liv -
- og vi skal stræbe efter at lære og elske. Fik du det?
- Nej, men galskaben er intakt. - Du skal hjælpe mig.
- Patch, nej. - Jo.
Det bliver ikke let, men alt, hvad der er umagen værd, er svært.
Jeg er ikke ligesom dig, Patch.
Jeg vil have den hvide kittel, min lægetitel og anerkendelsen.
Det får du i blikket hos dem, du hjælper.
Der er mere i livet end Walcotts ævl.
Det handler om magt og kontrol.
- Jeg ved godt, du er bange. - Ja. Jeg er død bange.
Du sidder her og taler om et liv uden grænser -
- og om at gøre op med reglerne.
Det hele lyder forfærdelig romantisk.
Vil du høre sandheden om alt det ævl?
Folk bliver såret.
Hvem sårede dig?
- Jeg er nødt til at gå. - Nej... Du kan fortælle mig alt.
Jeg kan hjælpe dig. Lad mig nu hjælpe dig.
Jeg er begyndt at elske dit baghoved.
MEDICINSTUDIET 3. ÅR
Få ham syet. Du skal nok klare det, Larry.
- Han er en hyppig gæst. - Vel ikke på grund af ulykker?
Hans far døde. Han bliver deprimeret og lemlæster sig selv.
Hovedlæsion. D-5.
- Mange tak. - Bare sørg for, jeg ikke bliver fyret.
Overhold stuegangen og hold dig til praksis.
Patch, du er et aktiv for hospitalet.
Du minder om mig som ung. Jeg ville redde hele verden.
Man mister gnisten med årene.
Systemet er ikke perfekt, men vi har ikke andet.
Hvorfor kan vi ikke ændre det?
Find ud af hvordan, Patch. Så kan du regne med mig.
Seng seks skal have taget blodprøve.
Mrs. O'Bannon skal have taget blodprøve.
Dav, Ed. Du er svimmel?
Goddag, Mrs. O'Bannon. Må jeg kalde Dem Catherine?
- Jeg skal tage en blodprøve. - Hvor mange fingre er der her?
Hvor mange kan du se? Hvor mange fingre?
Hvor mange fingre kan du se, Ed?
Hvor længe skal jeg holde øjnene lukket?
Bare indtil jeg åbner mine. Luk dem. Vi er der næsten.
Denne vej. Kom.
Du er ude. Hold fast i mig. Bare lidt længere.
Sådan. Der sker ikke noget. Du er der næsten.
- Jeg er bange. - Det er det hele værd.
Er du klar? Så er vi her...
Luk øjnene op.
Her er smukt.
41 hektar land med en skov, syv bække og to vandfald.
Det er her, Gesundheit Institute skal ligge.
- Ejer du det? - Ikke endnu. Men det gør jeg snart.
Kom. Der er også noget andet.
- Hvad er det? - Vores nye hjem.
Carin. Hvad synes du?
- Hvordan fandt du det? - Ham.
Arthur Mendelson. Han ejer det hele. Jorden, hytten...
Vi låner det, til vi kan købe det.
Jeg ved, De indlagde Dem frivilligt og råder over Deres aktiver...
- Har du lært om endetarmen? - Lidt.
Godt. Så tag dig af det her røvhul.
Davs.
Der er også plads til dig.
Hej, Bile.
- Hvem er Bile? - En gammel ven.
Uden sygeforsikring. Han bliver kun et par dage.
Hvad siger du til det?
Tænk på mulighederne.
I er søreme et smukt par.
Hent en læge!
Det er udløbet. De skal have et gyldigt kort.
Kinesisk medicin.
Et øjeblik. Jeg har kun en arm.
Gesundheit.
Dav. Hvad kan vi hjælpe Dem med?
Jeg ved ikke... Jeg hørte om stedet...
...og så tænkte jeg... Jeg vil gerne tale med nogen. Mine tanker...
Det er det rene vanvid. Rygtet har spredt sig.
Vi får patienter fra tre hospitaler. Jeg starter min turnus i næste uge.
Hvem ringede efter en læge?
Tak, Judy og Sissy, for den dejlige medicin.
Går det bedre? Bare forsæt din latterterapi.
Det går aldrig galt for marxister.
- Det er... Jeg fik ikke fat i navnet. - Larry?
- Hej, Larry. Hvordan går det? - Fint.
Hvad brænder du for, Larry?
- Jeg kan godt lide at læse. - Hvem er din yndlingsforfatter?
Kazantzákis.
"En mand trænger til lidt galskab. Ellers..."
"Ellers tør han ikke skære rebet over og være fri."
Vi skal nok finde ud af det. Truman?
Gider du vise Larry rundt? Det er dejligt, du er her.
- Jeg har set Larry på skadestuen. - Han er underlig.
Jeg er underlig. Hvis vi ikke viser ham barmhjertighed, hvem gør så?
- Sover de alle sammen? - Ja. Det gør jeg også.
Er alt i orden?
Ja.
- Det er utroligt, Patch. - Hvad?
Det, du har gjort ved stedet.
- Det er også dit værk. - Nej.
De mennesker, som vi hjælper -
- ville ikke have haft nogen steder at gå hen.
Du er et godt menneske.
Hvad er vi egentlig?
Er det mig?
Er vi bare gode venner, der kysser ved festlige lejligheder?
Patch...
Hele mit liv har mænd været...
...tiltrukket af mig.
Hele mit liv.
Da jeg var lille, kiggede jeg ud ad vinduet på sommerfuglelarverne.
Jeg var så misundelig på dem.
Uanset hvad de før havde været...
Uanset hvad der skete med dem, kunne de gemme sig...
...og blive til smukke skabninger, som fløj væk fuldkommen uberørt.
Jeg hadede mænd af hele mit hjerte.
Jeg ville ikke have noget med dem at gøre.
Så mødte jeg dig.
Den måde, du hjælper folk på, Patch...
De ændringer, der sker med dem, du omgiver dig med...
Jeg elsker dig.
Jeg har elsket dig i så utrolig lang tid.
- Du forskrækkede mig. - Jeg så på dig, mens du sov.
Jeg er god til det. Imponerende, ikke?
"Jeg elsker dig uden at vide hvordan eller hvornår eller hvorfra."
"Jeg elsker dig..."
Undskyld.
Vi har et problem herude, som vi må gøre noget ved.
Jeg prøvede at advare jer. Vi har ingen forsyninger.
Manden har vredet skulderen af led. Jeg bandt den op med et bælte.
Vi har ikke noget jod. Vi har ikke engang noget gazebind.
Der er forsyninger på hospitalet.
Det er vel ikke, fordi de tilhører hospitalet?
Nej, det er for indlysende.
Kom. Jeg har brug for dine fødder, og jeg vil have din krop.
Opfør jer ordentligt.
- Jeg bliver mast. - Ti stille. Du er et lig.
- Pas på. - Du er død!
Det er Larry.
Jeg tænkte på, om nogen kunne kigge forbi.
Jeg har det ikke alt for godt.
Jeg var... Det ville hjælpe at tale med nogen.
Okay...
Hallo?
Larry?
Er alt i orden?
Ja, ja... Jeg har det fint.
- Du spiller vidunderligt. - Tak.
Sikke et utroligt hus. Er det dit?
Det var min fars. Jeg har arvet det.
Nu skal jeg tage din jakke.
Ja...
- Er alt i orden? - Ja...
Kom indenfor.
Jeg kan ikke blive så længe. Jeg ville bare høre, hvordan det går.
Du har ret.
Vi må ikke komme for sent.
Patch. Vi er lige blevet ringet op.
Dekan Anderson vil tale med dig.
- Walcott har fundet ud af det. - Vi er færdige.
Din sortseer.
Jeg ved, hvad det handler om, og jeg forsikrer Dem...
Sid ned.
Der skete noget i aftes.
Carin Fisher blev myrdet.
Hun var sammen med Larwood Silver.
Han skød hende med et haglgevær, og så skød han sig selv.
Det gør mig ondt. Jeg ved, I var venner.
Hvis der er noget, jeg kan gøre...
Det er sgu forfærdeligt.
I dine hænder, du barmhjertige Frelser -
- overbringer vi din tjener, Carin.
Modtag hende i dine barmhjertige arme.
Giv hende velsignet hvile i evighedens fred -
- blandt englene i dit himmelske rige.
Amen.
Jeg sagde, jeg ville læse det færdigt senere.
"Jeg elsker dig uden at vide hvordan eller hvornår eller hvorfra."
"Jeg elsker dig helt enkelt uden forviklinger eller stolthed."
"Jeg elsker dig, fordi jeg ikke kender andre måder."
"Så tæt..."
"...at din hånd på mit bryst, er min hånd."
"Så tæt, at når du lukker øjnene, falder jeg i søvn."
Undskyld, skat.
Vi kan ikke bare lukke. Hvad med vores patienter?
- De klarede sig godt nok før. - Jeg giver ikke op.
- Godt. - Hvor er du dog ynkelig!
Det var din vision, men vi har alle skabt stedet. Det tilhører os.
Carin vil altid være her. Hvis du bare skrider og lader det dø...
Jeg har viet al min fritid til at hjælpe dig med et godt formål.
Det hjælper ikke at give op. Det har du altid sagt!
Hvad har jeg altid sagt? "Folk er gode. Stol på dem."
I Guds verden slår kun mennesker deres egen art ihjel.
Brug det i din afsluttende eksamen.
Carins død gør det ikke forkert at hjælpe andre.
Hun anede uråd.
Hun vidste, Larry var farlig. Jeg så det ikke.
- Hvorfor er du sådan? - Fordi jeg slog hende ihjel, Truman.
Jeg gav hende den lærdom, der blev hendes død.
Hun havde været i live, hvis jeg ikke havde mødt hende.
Du kan ikke gå.
Hvis det, du siger, passer, trodser jeg det muliges lov.
Hvad er det, du laver?
Må jeg ikke gå, før du besejrer mig?
Jeg overgiver mig. Du er den bedste i klassen. Du er klogere end mig.
Er det dét, du vil høre? Må jeg gå nu?
Mrs. Kennedy på stue 212... Hun vil ikke spise.
Jeg har besøgt hende hver dag i tre uger.
Jeg kan ikke få hende til at spise.
Jeg ved alt om lægekunsten. Jeg har læst, hvad der er at læse.
Jeg er bedre til at stille diagnoser end alle andre læger på hospitalet.
Men jeg kan ikke få hende til at spise.
Du har et særligt talent.
Du er god til mennesker.
De kan godt lide dig.
Hvis du forsvinder, kan jeg ikke lære det af dig.
Hvad skal jeg nu gøre? Hvad ønsker du af mig?
Det kunne jeg da godt gøre.
Vi ved jo begge to, du ikke stopper mig.
Så svar mig.
Fortæl mig, hvad du laver.
Lad os se på logikken i det hele.
Du skaber mennesket. Mennesket oplever utrolig megen smerte.
Mennesket dør.
Du burde have rådført dig med nogle flere, før du skabte verden.
Du hvilede på den syvende dag.
Måske skulle du have brugt den dag på barmhjertighed.
Ved du hvad?
Du er ikke dét værd.
Skal jeg stadig hjælpe dig med Mrs. Kennedy?
Pastaengle, Aggie!
Patch...
Jeg fik besked på at give dig den her.
- Vend dig om og gå. - Hvorfor?
Det kommer til at stå i din relegation. Du kan ikke indordne dig!
Der er normer. Du gør patienter og alle andre utrygge.
- Jeg gør Dem utryg. - Gør det bare personligt.
Du egner dig ikke til at være læge. Det er mit ansvar...
Ansvar? De har ét ansvar. At være et pikhoved.
Hvor svært er det? Deres hoved er en pik, og det sidder på Deres hals.
- Jeg vil se mine papirer. - De er fortrolige.
Kun personalet...
Du skal have en tilladelse. Du må ikke bare tage dine papirer.
Dine karakterer er næsten perfekte. Du må være en af de bedste.
Se her. "Umådeholden lykke".
Står der, du er umådeholdent lykkelig? Hvad betyder det?
- Jeg må forsvare mig. - Hvad kan vi gøre?
Walcott er fast besluttet på, at du aldrig bliver læge.
Dekan Anderson har også skrevet under.
Jeg er på røven.
Nu har du brug for min hjælp...
Jeg foretrækker at tro, at jeg bruger dig.
Du har én chance. Ank sagen til lægekommissionen.
Du hævder, du er blevet uretfærdigt behandlet, og de undersøger sagen.
- Og hvad så? - De ser på dine karakterer.
Det er godt. Du er en af de bedste i klassen.
Men de ser mest på din opførsel.
Ved du, hvad Walcott har på dig?
- Hvordan fik du fat i dem? - Lad være med at spørge.
De kan ikke tage eksamen fra mig, fordi de ikke kan lide mig, vel?
Det er en lægekommission. De laver deres egne love.
Få dem til at fokusere på dine karakterer.
- Jeg er færdig, ikke? - Du er næsten læge.
Panelet består af læger.
Betragt dem som ligesindede og læg dem her tilbage.
Og køb et jakkesæt.
Hunter Adams.
De er anklaget for at praktisere uden jus practicandi. Det er alvorligt.
Er De klar over, at det er ulovligt at praktisere uden tilladelse?
Er De klar over, at De ved at drive en klinik -
- kan bringe både Dem og offentligheden i alvorlig fare?
- Er et hjem en klinik? - De behandlede patienter.
- De fysiske rammer er irrelevante. - Definér behandling for mig.
"Behandling" er, når man tager sig af en patient, som søger lægehjælp.
Har De behandlet patienter, Mr. Adams?
Jeg bor sammen med mange folk. Jeg hjælper dem efter bedste evne.
Mr. Adams, har De, eller har De ikke -
- behandlet patienter på Deres gård?
Alle dem, der kommer, er patienter.
Og alle dem, der kommer, er også læger.
Hvabehar?
Alle dem, der kommer til gården, har brug for hjælp. De er patienter.
Men alle dem, der kommer, skal også tage sig af en anden.
Det kan være at lave mad til dem, vaske dem eller bare lytte til dem.
Det gør dem til læger. Er en læge ikke én, der hjælper andre?
Hvornår begyndte man at sige: "Denne vej, Dr. Smith" -
- " Dr. Scholl's, sikke nogle vidunderlige indlæg" -
- eller: " Dr. Patterson, Deres prutter lugter slet ikke!"
Hvornår blev en læge mere -
- end en tro og lærd ven, som besøgte og behandlede de syge?
De spørger, om jeg har praktiseret. Hvis det betyder at tage imod dem -
- som er i nød, dem som lider...
At tage sig af dem og give dem kolde omslag, til feberen falder...
Hvis det er at praktisere, så er jeg skyldig.
Har De tænkt på konsekvenserne? Sæt en patient døde?
Hvad er der i vejen med døden? Hvad er vi så dødsens bange for?
Hvorfor kan vi ikke behandle døden humant og endda med lidt humor?
Døden er ikke fjenden.
Hvis vi skal bekæmpe en sygdom, så lad os vælge ligegyldighed.
Jeg har hørt folk præke -
- om professionel følelsesmæssig distance.
Følelsesmæssige bånd kan ikke undgås. Vi påvirker hinanden.
Hvorfor må patienter og læger ikke det?
Jeg har hørt på Dem, og jeg mener, De tager fejl.
En læge burde ikke kun holde døden stangen.
Hvis man behandler en sygdom, kan man vinde eller tabe.
Hvis man behandler et menneske, vinder man uanset hvad!
Dette lokale er i dag fuldt af medicinstuderende.
Lad dem ikke gøre jer blinde overfor livets mirakler. Nær ærefrygt -
- for den pragtfulde menneskekrop. Fokusér på det, ikke på karakterer.
For ellers aner I ikke, hvordan I bliver som læge.
I skal ikke vente med at genvinde jeres menneskekærlighed.
Begynd at tale med fremmede. Tal med alle!
Tal med de mageløse mennesker ude i kulisserne... sygeplejerskerne!
De er sammen med folk hver dag.
De har en utrolig viden ligesom nogle professorer.
Dem, der ikke har mistet hjertet. Tag del i deres barmhjertighed.
Jeg forlanger, at De vender Dem om mod panelet.
Jeg vil være læge af hele mit hjerte.
Jeg ville være læge, så jeg kunne tjene andre.
Og derfor har jeg mistet alt. Men jeg har også vundet alt.
Jeg har taget del i patienters og hospital personalets liv.
Jeg har grinet med dem og grædt med dem.
Det er det, jeg vil bruge mit liv til.
Og med Gud som vidne, og lige meget hvad De beslutter i dag -
- så bliver jeg fanden gale mig den bedste læge -
- i hele verden.
De kan forhindre mig i at få min eksamen.
De kan forhindre mig i at få titlen og den hvide kittel...
Men De kan ikke tæmme mig eller forhindre mig i at lære og læse.
Så De har et valg. Jeg kan blive Deres kollega. Lidenskabelig.
Eller jeg kan være en åbenmundet outsider.
Jeg vil altid blive betragtet som en torn i øjet. Men jeg lover en ting.
Jeg er en torn, der ikke forsvinder.
Er De færdig?
Det håber jeg ikke.
Vi kommer tilbage om et øjeblik.
Tak.
Hunter Adams.
Vi bryder os ikke om Deres metoder.
Deres optræden og opførsel afspejler ikke det -
- vi mener, er nødvendigt for at vinde en patients tillid og respekt.
De kritiserer de hævdvundne fremgangsmåder -
- som i mange år har været hele lægegerningens rygrad.
Men... Vi mener ikke, det er forkert, at De forsøger -
- at forbedre Deres medmenneskers livskvalitet.
Vi mener ikke, det er forkert, at De ønsker at udvide -
- de nuværende behandlingsformer og teorier.
Vi beundrer Deres kærlighed til patienterne.
Deres karakterer er i top, og derfor -
- ser vi ingen grund til at forhindre Dem i at blive læge.
De er grov og viser ringeagt -
- men De har en indre flamme.
Og man kan kun håbe, den vil sprede sig som en løbeild.
Dekan Walcott...
Det ville gavne sager som denne, hvis De selv praktiserede lidt -
- "umådeholden lykke".
I dag er I ikke længere elever i en klasse -
- men medlemmer af en klasse. En meget eksklusiv klasse.
I går fremtiden i møde med oprejst pande, for nu er I læger.
Dr. Michael Ames.
Dr. Doris Ackerman.
Dr. Hunter Patch Adams.
Det glæder mig at se, De har indordnet Dem...
Mere end De aner.
I løbet af de næste 12 år åbnede Patch en praksis i sit hjem -
- og behandlede 15.000 -
- uden betaling, ansvarsforsikring og ordentlige faciliteter.
Han købte 41 hektar jord i West Virginia -
- og Gesundheit-hospitalet er nu ved at blive bygget.
I dag har over 1000 læger tilbudt -
- at forlade deres praksis for at slutte sig til Patch.